У складу са одредбом члана 31 Правилника о регистрацији играча Савеза хокеја на леду Србије, у , дана 1.10.2019. године, закључује се:

**У Г О В О Р**

**О ПРОФЕСИОНАЛНОМ АНГАЖОВАЊУ ИГРАЧА**

**(УГОВОР О РАДУ)**

**Број**

Између:

1. **Хокејашког клуба**   из , са седиштем у ул.      ,

матични број      , ПИБ      ,

кога заступа  (у даљем тексту: **Клуб**), с једне стране

и

1. **Играча**  са пребивалиштем у      , ул.      ,

јмбг      , такмичарски број       (у даљем тексту: **Играч**), с друге стране

**Члан 1.**

Oвим уговором уговорне стране уређују међусобна права и обавезе у вези са професионалним ангажовањем играча од стране клуба ради професионалног бављења хокејом на леду, учествовања у тренажном циклусу и наступа на званичним и пријатељским утакмицама за клуб на домаћем и међународном нивоу.

Професионално ангажовање играча у складу са овим уговором сматра се уговором о раду, у складу са Законом.

**Члан 2.**

Уговор се закључује на одређено време, за период од  месец/а/и, почев од  до  године. **(напомена: У складу са ЗОС, максималан уговорни период је 5 година).**

Уколико рок на који је уговор закључен истекне у току такмичарске сезоне, играч губи право наступа за клуб истеком уговореног рока.

**Члан 3.**

За обавезе које је играч дужан да извршава према клубу, уговорне стране утврђују месечну нето зараду од  рсд **(напомена: не сме бити нижа од минималне нето зараде по запосленом у РС према последњим званичним подацима надлежног органа),** коју клуб исплаћује преко текућег рачуна играча број  код банке:  и не може се мењати без анекса овог уговора.

Уплата зараде за претходни месец врши се најкасније до   -ог у текућем месецу.

**Члан 4.**

Поред зараде из члана 3 овог уговора, клуб се обавезује да играчу обезбеди:

* друге накнаде  **(врста, висина и начин плаћања, на пример накнада за потпис уговора, за искуство играча, за превоз)**
* посебне премије  **(врста, висина и начин плаћања, на пример за остварене резултате у домаћем или међународном такмичењу)**
* бенефиције  **(врста, висина и начин плаћања, на пример смештај, возило, плаћену исхрану и сл)**

**Члан 5.**

Обавезе клуба:

1. Клуб се обавезује да по основу овог уговора осигура играча од професионалног обољења и повреда, а које су последица играња утакмице, тренирања, као и за случајеве који су се десили на путовањима на утакмице и тренинге и са утакмица и тренинга.
2. Клуб се обавезује да по основу овог уговора пријави играча на обавезно социјално осигурање (здравствено, пензијско и инвалидско осигурање и осигурање од незапослености), у складу са законом.
3. Клуб се обавезује да, ако се играч приликом испуњавања обавеза из овог уговора повреди или професионално оболи, па због тога дуже време или за стално не може извршавати обавезе из овог уговора (привремена спреченост за рад), изврши своје обавезе према Играчу у складу са општим актом клуба и законским прописима Републике Србије.
4. Клуб се обавезује да Играчу предочи све његове обавезе у вези плаћања пореза у складу са законским прописима у Републици Србији.
5. Клуб се обавезује да играчу обезбеди спортско-медицинску и терапијску негу (укључујући редовне лекарске и стоматолошке прегледе), без накнаде, као и да предузима превентивне и едукативне мере у циљу спречавања допинга. Клуб је, у складу са законском регулативом, дужан да води евиденцију о повредама играча, док наступа за клуб.
6. Клуб се обавезује да играчу омогући спортско усавршавање ангажовањем стручних лица приликом припрема, тренинга и утакмица.
7. Клуб се обавезује да омогући играчу одлазак на припреме и утакмице одговарајуће националне репрезентације за коју наступа, у складу са важећим прописима.
8. Клуб се обавезује да играчу обезбеди сву потребну спортску опрему без накнаде, на реверс.
9. Клуб се обавезује да омогући играчу годишњи одмор у минималном трајању од 20 радних дана у периоду од 12 (дванаест) месеци. Коришћење годишњег одмора предмет је договора клуба и играча. Одмор се може користити у периоду од  до  (ван такмичарске сезоне) и најмање 2 (две) недеље у континуитету.
10. Клуб се обавезује да играчу омогући да има равноправан третман у односу на све друге играче у Клубу и да му гарантује да неће бити изложен било каквом виду дискриминације. Клуб се обавезује да поштује сва људска права играча.
11. Клуб се обавезује да неће спречавати играча у његовом обавезном школовању и образовању које није у вези са активностима хокеја на леду.

**Члан 6.**

Обавезе играча:

1. Играч је обавезан да се придржава прописа ИХФ-а, а нарочито Статута СХЛС, Правилника о регистрацији играча CХЛС, Правилника о организацији такмичења и учешћу у такмичењу СХЛС, прописа из области радног законодавства као и Статута и других аката Клуба.
2. Играч се обавезује да игра хокеј на леду за клуб према својим најбољим способностима, да ће све своје спортске способности, знања и вештине користити у прилог клуба и да ће у свом понашању избегавати све што би могло штетити угледу Клуба.
3. Играч је обавезан да се придржава тренерових упутстава и налога, као и да води рачуна о здравом начину живота и одржавању спортске форме.
4. Играч се обавезује да учествује на свим такмичењима и тренинзима клуба, на свим договорима играча и осталим активностима у вези са припремом за утакмице и такмичења, укључујући и путовања у земљи и иностранству превозним средством које одреди Клуб.
5. Играч се обавезује да се спортски понаша према свим лицима која учествују на утакмици или тренингу, да научи и поштује правила игре и да прихвата одлуке званичника утакмице.
6. Играч се обавезује да неће учествовати у другим хокејашким активностима које не произилазе из овог Уговора (осим учешћа у активностима националне репрезентације), као ни у другим потенцијално опасним активностима које му није одобрио клуб и које осигурање клуба не покрива.
7. Играч се обавезује да се неће директно или индиректно кладити на спортским кладионицама на утакмице такмичења у којем учествује клуб, односно осталим сличним активностима повезаним са хокејом на леду.
8. Играч се обавезује да ће учествовати у свим активностима које имају за циљ промоцију клуба, а нарочито у активностима путем електронских и штампаних медија, као и путем јавних приредби и промоција и слично. Играч не сме угрожавати репутацију клуба или хокеја на леду као спорта.
9. Играч се обавезује да неће давати изјаве за медије о ономе што се актима клуба сматра пословном тајном, а нарочито ако се односи на унутрашње односе у клубу, на садржај тренинга или припрема или на тактику за поједину утакмицу. Наведене податке Играч сме износити јавно само уз изричиту сагласност овлашћеног лица клуба.
10. Играч се обавезује да у случају болести или повреде одмах обавести клуб или клупског лекара и да се не подвргава лекарским испитивањима а да претходно о томе не обавести клупског лекара (осим у хитним случајевима). Подаци о болести или повреди играча могу се давати само уз пристанак играча.
11. Играч је обавезан да се на захтев клупског лекара редовно подвргава лекарском прегледу и лечењу.
12. Играч има право на друго мишљење независног медицинског стручњака ако оспорава мишљење сручњака из клуба. Уколико и даље постоје опречна мишљења, играч и клуб су сагласни да прихвате мишљење независног трећег лица које ће бити обавезујуће.
13. Играч се обавезује да води рачуна о имовини клуба и да имовину примљену од клуба на реверс врати по окончању овог Уговора.
14. Играч се обавезује да долази на све манифестације клуба (спортске, комерцијалне и сл.).
15. Играч се обавезује да рекламира спонзоре или комитенте клуба који имају са клубом закључен уговор о спонзорству или уговор о промоцији, а све према условима и налогу клуба. Рекламирање других правних или физичких лица играчу није допуштено без писане сагласности Клуба.
16. Играч се обавезује да ће се придржавати свих прописа Савеза, лига, Удружења играча и клуба који се односе на забрану дискриминације.

 **Члан 7.**

Играч потписом овог Уговора преноси на Клуб право на употребу лика и имена. Ово право односи се на употребу лика играча у свим медијима и институцијама, укључујући и мултимедије, а посебно се односи на употребу фотографија играча које је допустио Клуб.

Клуб има право на употребу факсимила играчевог потписа на клупским сувенирима.

Играч може индивидуално користити свој лик и име у маркентишке сврхе на начин да приликом тих активности не користи обележја клуба ни његову службену спортску опрему.

**Члан 8.**

Клуб и играч се обавезују да ће поштовати све анти-допинг правилнике ИХФ-а, СХЛС, клуба, Антидопинг агенције РС и Светске антидопинг агенције као и одредбе Закона о спречавању допинга у спорту.

Играч се обавезује да неће узимати допинг, а клуб да му неће налагати узимање допинг средстава.

**Члан 9.**

Клуб се обавезује да неће на било који начин дискриминисати играча у односу на друге играче Клуба.

Играч има право изнети своје мишљење у вези са овим уговором тренеру и одговорном лицу у Клубу, на начин да се то мишљење не износи изван клуба.

**Члан 10.**

Уговорне стране су сагласне да је клуб, пре закључења овог уговора, играча упознао да се његова права, обавезе и одговорност уређују Законом, општим актима СХЛС и клуба као и овим уговором, те да су му сва наведена права предочена, што играч потврђује потписом овог уговора.

**Члан 11.**

Уговорне стране могу раскинути овај уговор споразумно и пре истека уговореног рока.

**Члан 12.**

Овај Уговор представља праву вољу уговорних страна и његовим потписом искључују се сви претходни договори, усмени или писани, постигнути између уговорних страна у погледу предмета овог уговора.

**Члан 13.**

У случају да дође до спора по одредбама овог уговора, уговорне стране искључују могућност вођења судског спора и уговарају надлежност за решавање спора од стране Директора такмичења СХЛС (1 степен), Дисциплинкса комисија СХЛС (2 степен) и Сталне спортске арбитраже ОКС (трећи степен).

Уговорне стране се обавезују да ће одлуке које донесе Стална арбитража ОКС, у решавању спора по овом уговору, извршити добровољно, а у супротном су сагласне да се исте изврше принудним путем у складу са одредбама Правилника о Сталној арбитражи ОКС и других општих аката СХЛС.

Одредбе овог члана имају карактер споразума о арбитражи (арбитражна клаузула).

**Члан 14.**

Клуб има обавезу да у року од 5 дана од потписивања и овере овог уговора у складу са законом, исти достави СХЛС-у ради евидентирања.

**Члан 15.**

Овај уговор се не може мењати једнострано.

Све измене и допуне овог уговора морају бити извршене у писменој форми (анекс уговора) са позивом на основни уговор, оверене у складу са законом, заведене у евиденцији СХЛС.

**Члан 16.**

На све што није регулисано овим Уговором примењиваће се законске одредбе, Општи акти СХЛС и Општи акти клуба.

Уговор о бављењу спортом са накнадом, као и његове измене и допуне, ступају на снагу даном регистрације у евиденцији СХЛС.

Уговор је сачињен у 4 (четири) истоветна примерка и то по један примерак за клуб, играча, надлежни орган у СХЛС (Архиву СХЛС) и ПИО фонд.

|  |  |  |
| --- | --- | --- |
| **И г р а ч** | (М.П.) | **Заступник клуба** |
|  |  |
|  |  |

Надлежни орган - простор за оверу уговора

Савез хокеја на леду Србије

Београд, Чарлија Чаплина 39

Датум пријема уговора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Деловодни број пријема уговора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уговор примио/ла у Архиву: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М.П.